
ŠAKIŲ RAJONO SAVIVALDYBĖS MERAS


POTVARKIS
DĖL ŠAKIŲ RAJONO SAVIVALDYBĖS SOCIALINĖS PRIEŽIŪROS, LAIKINO ATOKVĖPIO PASLAUGOS AKREDITAVIMO TVARKOS APRAŠO PATVIRTINIMO

1.  m. rugpjūčio    d. Nr. MT-
Šakiai

              Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos socialinių paslaugų įstatymo 33 straipsniu, Socialinės priežiūros, laikino atokvėpio paslaugos akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros, laikino atokvėpio paslaugos akreditavimo tvarkos aprašo patvirtinimo“, Akredituotos socialinės priežiūros teikimo reikalavimais, patvirtintais Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-492 „Dėl Akredituotos socialinės priežiūros teikimo reikalavimų patvirtinimo“:
1. T v i r t i n u Šakių rajono savivaldybės socialinės priežiūros, laikino atokvėpio paslaugos akreditavimo tvarkos aprašą (pridedama).
1. Į g a l i o j u Šakių rajono savivaldybės administracijos direktorių priimti sprendimus dėl:
              2.1. prašymo teikti akredituotą socialinę priežiūrą ar laikino atokvėpio paslaugą ir dokumentų vertinimo procedūros nutraukimo;
2.2. teisės teikti akredituotą socialinę priežiūrą ar laikino atokvėpio paslaugą suteikimo;
              2.3. teisės teikti akredituotą socialinę priežiūrą ar laikino atokvėpio paslaugą panaikinimo.
1. P r i p a ž į s t u netekusiu galios Šakių  rajono savivaldybės mero 2023 m. liepos 4 d. potvarkį Nr. MT-105 „Dėl Šakių rajono savivaldybės socialinės priežiūros akreditavimo tvarkos aprašo patvirtinimo“ su visais pakeitimais.
1. N u r o d a u paskelbti šį potvarkį Teisės aktų registre ir Šakių rajono savivaldybės interneto svetainėje www.sakiai.lt.
Šis potvarkis per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras 				         Raimondas Januševičius 

Parengė
Socialinės paramos skyriaus
asmenų su negalia reikalų koordinatorė

Greta Orintaitė
2024-08-04





                                                                                           PATVIRTINTA
                                                                         Šakių rajono savivaldybės mero
                                                                                         2024 m. rugpjūčio    d. potvarkiu Nr. MT-

ŠAKIŲ RAJONO SAVIVALDYBĖS SOCIALINĖS PRIEŽIŪROS, LAIKINO ATOKVĖPIO PASLAUGOS AKREDITAVIMO TVARKOS APRAŠAS

I SKYRIUS
BENDROSIOS NUOSTATOS
1. Šakių rajono savivaldybės (toliau – Savivaldybė) socialinės priežiūros, laikino atokvėpio paslaugos akreditavimo tvarkos aprašas (toliau – Tvarkos aprašas) nustato prašymų ir dokumentų, reikalingų akredituotai socialinei priežiūrai, laikino atokvėpio paslaugai teikti, pateikimą, jų vertinimą, socialinės priežiūros, laikino atokvėpio paslaugos akreditavimo procedūras. 
2. Socialinės priežiūros, laikino atokvėpio paslaugas teikiančių įstaigų / fizinių asmenų akreditavimo tikslas – įvertinti įstaigos / fizinio asmens, norinčios (-io) teikti akredituotą socialinę priežiūrą, laikino atokvėpio paslaugą (toliau – akredituotos socialinės paslaugos) pasirengimą teikti šias paslaugas. 
3. Tvarkos apraše vartojamos sąvokos atitinka Lietuvos Respublikos socialinių paslaugų įstatyme (toliau – Įstatymas), Lietuvos Respublikos biudžetinių įstaigų įstatyme, Lietuvos Respublikos vietos savivaldos įstatyme, Lietuvos Respublikos vaiko teisių apsaugos pagrindų įstatyme ir Lietuvos Respublikos gyvenamosios vietos deklaravimo įstatyme apibrėžtas sąvokas.
II SKYRIUS
PRAŠYMŲ IR DOKUMENTŲ PATEIKIMAS, JŲ VERTINIMAS
4. [bookmark: part_2f1946800e28422f836fc5e501694250]Lietuvos Respublikoje ar kitoje Europos Sąjungos valstybėje narėje arba kitoje Europos ekonominės erdvės valstybėje įsisteigęs juridinis asmuo ar kita organizacija, pageidaujanti teikti akredituotas socialines paslaugas (toliau – pareiškėjas), Savivaldybės administracijai pateikia nustatytos formos prašymą leisti teikti akredituotą socialinę priežiūrą ir (ar) akredituotą laikino atokvėpio paslaugą (toliau – prašymas) (Tvarkos aprašo 1 priedas). Prašymas turi būti užpildytas lietuvių kalba, pasirašytas įstaigos vadovo ar jo įgalioto asmens. Jei prašymas teikiamas elektroniniu paštu, jis turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/E, nustatytus kvalifikuotam elektroniniam parašui keliamus reikalavimus. Jei pareiškėjas vykdo veiklą skirtingose savivaldybėse, jis gali teikti šiame punkte nurodytą prašymą kelių savivaldybių administracijoms.
5. [bookmark: part_909d0064be92491fa8fe66a9ab641344]Pareiškėjas kartu su prašymu privalo pateikti šiuos lietuvių kalba surašytus dokumentus (arba jų vertimus, patvirtintus vertėjo, pareiškėjo vadovo ar jo įgalioto asmens parašu) ar jų kopijas:
5.1. [bookmark: part_b2d7f3afc35445e6b1028a3951e737d0]įstaigos steigimo dokumentą (pvz. įstatus, nuostatus, registravimo pažymėjimą), kuriame nurodyta, kad pareiškėjas vykdo su socialinių paslaugų teikimu susijusią veiklą;
5.2. [bookmark: part_08b7782a17ba4e3c99352e395c233c51]jei pareiškėjui atstovauja ne jo vadovas, – dokumentą, patvirtinantį asmens teisę veikti pareiškėjo vardu (įgaliojimą, įsakymą dėl įgaliojimų atstovauti suteikimo);
5.3. [bookmark: part_32913756c07d4fa68f9157f775f22310]asmens, turinčio teisę veikti pareiškėjo vardu, pasirašytą deklaraciją (Tvarkos aprašo 2 priedas);
5.4. jei akredituotoms socialinėms paslaugoms teikti, vadovaujantis Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ (toliau – Katalogas), būtinos patalpos:
5.4.1. dokumentus, patvirtinančius teisę naudotis patalpomis (pvz., valstybės įmonės Registrų centro išrašą (nuorašą) ir (ar) patalpų nuomos ir (ar) panaudos sutartis);
5.4.2. dokumentus, patvirtinančius patalpų, kuriose bus teikiama akredituota socialinė priežiūra ir (ar) laikino atokvėpio paslauga, atitiktį Akredituotų socialinių paslaugų teikimo reikalavimų apraše nustatytus reikalavimus (toliau – Akredituotų socialinių paslaugų teikimo reikalavimai)  patalpoms nustatytiems reikalavimams (pvz., įstaigos (jos padalinio), kurioje (kuriame) bus teikiamos akredituotos socialinės paslaugos, patalpų planus; jei pageidaujama teikti akredituotą socialinę reabilitaciją asmenims su negalia bendruomenėje, gali būti pateikiamos nuotraukos, įrodančios, kad patekimas į įstaigos (jos padalinio) patalpas prieinamas pagal negalios pobūdį, ar tai patvirtinantis įstaigos vadovo ar jo įgalioto asmens raštas);
5.5. pareiškėjo, kuris teiks akredituotą socialinę priežiūrą ir (ar) laikino atokvėpio paslaugą, darbuotojų išsilavinimą, nurodytą Akredituotų socialinių paslaugų teikimo reikalavimuose, pagrindžiančius dokumentus (pvz.: diplomus, kvalifikacinius ir (ar) mokymų baigimo pažymėjimus); 
5.6. pareiškėjo, kuris teiks akredituotą socialinę priežiūrą ir (ar) laikino atokvėpio paslaugą, personalo struktūrą ir skaičių, nurodytą Akredituotų socialinių paslaugų teikimo reikalavimuose, pagrindžiančius dokumentus (pvz.: pažymą, įsakymą);
5.7. pareiškėjo, kuris teiks akredituotą socialinę reabilitaciją asmenims su negalia bendruomenėje arba socialinių dirbtuvių paslaugą, darbuotojų patirtį, nurodytą Akredituotų socialinių paslaugų teikimo reikalavimuose, pagrindžiančius dokumentus (pvz.: darbdavio patvirtintą darbo sutarties kopiją (esmines nuostatas dėl darbuotojo patirties: darbdavio ir darbuotojo duomenis (vardas ir pavardė, gimimo data, jeigu darbdavys – juridinis asmuo, darbdavio pavadinimas, juridinio asmens kodas, registruotos buveinės adresas), darbo funkcijos apibūdinimą, darbo sutarties terminą, jei sudaryta terminuota sutartis, darbo pradžios ir pabaigos datą), pareigybės aprašymo kopiją, darbdavio išduotą pažymą (nurodomas darbuotojo vardas, pavardė, pareigos, patirties patvirtinimas)); 
5.8.  pareiškėjo, kuris teiks akredituotą socialinės reabilitacijos paslaugą vaikams bendruomenėje, su Lietuvos Respublikos Vyriausybės įgaliota institucija suderintą psichologinės ir socialinės reabilitacijos programą.
6. Fizinis asmuo, pageidaujantis teikti akredituotas socialines paslaugas (toliau – fizinis asmuo), Savivaldybės administracijai, pateikia nustatytos formos prašymą leisti teikti akredituotą socialinę priežiūrą ir (ar) akredituotą laikino atokvėpio paslaugą (toliau – prašymas akredituotoms socialinėms paslaugoms teikti) (Tvarkos aprašo 3 priedas). Prašymas akredituotoms socialinėms paslaugoms teikti turi būti užpildytas lietuvių kalba, pasirašytas fizinio asmens. Jei prašymas akredituotoms socialinėms paslaugoms teikti teikiamas elektroniniu paštu, jis turi būti pasirašytas kvalifikuotu elektroniniu parašu, atitinkančiu Reglamente (ES) Nr. 910/2014 nustatytus kvalifikuotam elektroniniam parašui keliamus reikalavimus. Jei fizinis asmuo veiklą vykdo skirtingose savivaldybėse, jis gali teikti šiame punkte nurodytą prašymą kelių savivaldybių administracijoms.
6.1. Fizinis asmuo kartu su prašymu akredituotoms socialinėms paslaugoms privalo pateikti lietuvių kalba surašytus Tvarkos aprašo 5.3 ir 5.5 papunkčiuose nurodytus dokumentus (arba jų vertimus, patvirtintus vertėjo parašu) arba jų kopijas.
7. [bookmark: part_84f2cdd61beb4085825b331422f28473]Pareiškėjo, kurio steigėja yra Savivaldybė, Tvarkos aprašo 5.1, 5.4-5.6 papunkčiuose nurodytų dokumentų neteikia, jei Savivaldybės administracija šią informaciją turi ar gali gauti pati.
8. [bookmark: part_15c29fb202a34ad3ba5f652a9102b68f]Tvarkos aprašo 5 ir 6 punktuose nurodyti dokumentai su lydraščiu gali būti pateikiami vienu elektroniniu laišku Savivaldybės administracijos nurodytu elektroninio pašto adresu: savivaldybe@sakiai.lt. Šie dokumentai vienu laišku gali būti pateikiami naudojant specialias didelės apimties byloms siųsti pritaikytas programas ir (ar) mainavietes internete. 
9. [bookmark: part_b8385017309a41778e2b18eef6538b71][bookmark: part_ea5bf316a1154325acc406a392ea8417]Savivaldybės mero potvarkiu sudaryta Šakių rajono savivaldybės socialinės priežiūros akreditavimo vertinimo ir atrankos komisija (toliau – Komisija), gavusi Tvarkos aprašo 5 ir (ar) 6 punkte nurodytą prašymą, užpildo atitikimo nustatytiems akredituotos socialinės priežiūros teikimo reikalavimams vertinimo formą (Tvarkos aprašo 4 priedas), kurioje įvertina, ar:
9.1. pareiškėjas atitinka Akredituotų socialinių paslaugų teikimo reikalavimuose nustatytus reikalavimus personalo išsilavinimui ir patalpoms (jei paslaugoms teikti, vadovaujantis Katalogu, patalpos yra būtinos), o fizinis asmuo – Akredituotų socialinių paslaugų teikimo reikalavimuose nustatytus reikalavimus personalo išsilavinimui;
9.2. [bookmark: part_1506c40e07b0438188e1a0f2bfc80af5]Prašymas užpildytas Tvarkos aprašo 5 ar 6 punkte nustatyta tvarka ir jame pateikta visa reikalinga informacija;
9.3. [bookmark: part_06343494071c47aeb1a3a2c82d4f9c64][bookmark: part_06d9bf680081485490296f4e24677f59]pateikti visi Tvarkos aprašo 5 ar 6 punkte nurodyti dokumentai.
10. [bookmark: part_cc423b62f73a49789cd0cfd706d6d3e0]Komisija, nustačiusi, kad pareiškėjas / fizinis asmuo prašyme nenurodė visos reikalingos informacijos, pateikė ne visus Tvarkos aprašo 5 ar 6 punkte nurodytus dokumentus, dokumentai netinkamai įforminti, apie tai per 5 darbo dienas nuo jų gavimo dienos raštu informuoja juos pateikusį pareiškėją / fizinį asmenį, prašydama pateikti (patikslinti) atitinkamus dokumentus ir (ar) informaciją,  per 5 darbo dienas. Jei per nustatytą terminą pareiškėjas / fizinis asmuo trūkstamų dokumentų ir (ar) informacijos nepateikia (nepatikslina), priimamas sprendimas dėl pareiškėjo / fizinio asmens pateikto prašymo ir dokumentų vertinimo procedūrą nutraukti. Apie tai pareiškėjas / fizinis asmuo informuojamas raštu per 3 darbo dienas nuo sprendimo priėmimo dienos, nurodant minėtos procedūros nutraukimo priežastį.
11. [bookmark: part_fb299e5fe8f347f69c6f664219a8fb4d]Tvarkos aprašo 9 ir 10 punktuose nurodyta procedūra atliekama ne ilgiau nei per 30 kalendorinių dienų nuo Tvarkos aprašo 5 ar 6 punkte nurodyto prašymo gavimo dienos.
12. Sprendimą dėl prašymo ir dokumentų vertinimo procedūros nutraukimo priima Savivaldybės meras ar jo įgaliotas Savivaldybės administracijos direktorius.
III SKYRIUS
TEISĖS TEIKTI AKREDITUOTAS SOCIALINES PASLAUGAS
 SUTEIKIMAS
13. Komisijai nustačius, kad pareiškėjas / fizinis asmuo prašyme nurodė visą reikalingą informaciją, pateikė visus reikalingus ir tinkamai įformintus dokumentus, priima rekomendacinio pobūdžio sprendimą dėl teisės teikti akredituotas socialines paslaugas suteikimo, kurį įformina protokole. Komisijos priimami sprendimai patvirtinami Savivaldybės mero potvarkiu ar jo įgalioto Savivaldybės administracijos direktoriaus įsakymu, nurodant akredituotą socialinę paslaugą, kurią teikti suteikta teisė, įstaigos pavadinimą ir kodą ar fizinio asmens vardą ir pavardę, gimimo datą. Pareiškėjas / fizinis asmuo per 3 darbo dienas nuo šio sprendimo priėmimo dienos informuojamas raštu, pateikiant sprendimo kopiją.
14. [bookmark: part_c2428de452944ed8b1ed88392070f126]Savivaldybės administracijos Socialinės paramos skyriaus atsakingas specialistas įveda informaciją į Socialinės paramos šeimai sistemą ( toliau – SPIS) apie įstaigą ar fizinį asmenį, kuriam suteikta teisė teikti akredituotas socialines paslaugas ir užpildo reikalingą informaciją.  
15. Pasikeitus prašyme ar jo priede (prieduose) pateiktiems duomenims, įstaigos / fiziniai asmenys, kuriems suteikta teisė teikti akredituotas paslaugas, nedelsdami, bet ne vėliau nei per 5 darbo dienas nuo šių duomenų pasikeitimo dienos, raštu informuoja Savivaldybės administraciją, kuriai buvo teiktas prašymas, nurodydami, kuriuos duomenis prašoma patikslinti, ir duomenų tikslinimo priežastį, kartu pateikdami iš naujo užpildytą atitinkamą (-as) prašymo priedo (-ų) formą (-as). Per 3 darbo dienas nuo šio prašymo gavimo dienos Socialinės paramos skyriaus atsakingas specialistas, patikslina šiuos duomenis SPIS.
16. Įstaigai ar fiziniam asmeniui teisė teikti akredituotą socialinę priežiūrą ar laikino atokvėpio pasaugą suteikiama neterminuotam laikotarpiui nuo sprendimo priėmimo dienos. 
IV SKYRIUS
TEISĖS TEIKTI AKREDITUOTAS SOCIALINES PASLAUGAS PANAIKINIMAS

17. Įstaigos, fizinio asmens teisė teikti akredituotas socialines paslaugas Įstatyme nustatytais atvejais ar gavus informacijos apie netinkamą ir nekokybišką paslaugų teikimą gali būti panaikinama Savivaldybės mero potvarkiu ar jo įgalioto Savivaldybės administracijos direktoriaus įsakymu.
18. Apie teisės teikti akredituotą socialinę priežiūrą panaikinimą Savivaldybės administracija informuoja įstaigą / fizinį asmenį raštu per 3 darbo dienas nuo šio sprendimo priėmimo dienos, pateikdama minėto sprendimo kopiją. Savivaldybės administracijos Socialinės paramos skyriaus atsakingas specialistas įveda sprendimo panaikinti teisę teikti akredituotą socialinę priežiūrą ar laikino atokvėpio paslaugą, datą į SPIS per 3 darbo dienas nuo šio sprendimo priėmimo dienos.
XI SKYRIUS
BAIGIAMOSIOS NUOSTATOS
19. Savivaldybės administracija skelbia savo interneto svetainėje informaciją apie įstaigas ir (arba) fizinius asmenis, teikiančius akredituotas socialines paslaugas (įstaigos, fizinio asmens pavadinimą, kontaktus (veiklos adresą, telefono ryšio numerį, elektroninio pašto adresą), numatytą (planinį) vietų skaičių įstaigoje), ir apie gyventojams jų teritorijose teikiamas akredituotas socialines paslaugas (socialinės priežiūros paslaugų aprašymą, dokumentus, reikalingus paslaugoms gauti).
20. Savivaldybės administracijos atsakingi specialistai, Savivaldybės mero nustatyta tvarka, kontroliuoja akredituotų socialinių paslaugų teikimą ir Komisijai pateikia siūlymus dėl įstaigos, fizinio asmens akredituotų socialinių paslaugų panaikinimo.
21. Įstaigos, fiziniai asmenys, kuriems suteikta teisė teikti akredituotas socialines paslaugas, esant poreikiui, privalo suteikti visos sudėties akredituotą (-as) socialinę (-es) paslaugą (-as), nurodytą (-as) Kataloge. Įstaiga gali priklausyti asociacijai, kuri atstovauja jos interesams.
22. Sutartis dėl Socialinių paslaugų finansavimo sudaroma tuo atveju, kai socialinių paslaugų teikimas finansuojamas iš valstybės ir (ar) savivaldybės biudžeto lėšų, pareiškėjo / fizinio asmens paslaugų teikimo laikotarpiu. Sutarties projektą rengia Socialinės paramos skyriaus darbuotojai, atsakingi už akredituotų socialinių paslaugų administravimą.
23. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Tvarkos aprašo ir kitų teisės aktų, reglamentuojančių asmens duomenų apsaugą ir tvarkymą, nuostatomis.
24. Savivaldybės mero, Savivaldybės administracijos direktoriaus, Savivaldybės administracijos sprendimai dėl pareiškėjo / fizinio asmens pateikto prašymo ir dokumentų vertinimo procedūros nutraukimo bei teisės teikti akredituotas socialines paslaugas suteikimo ar panaikinimo gali būti skundžiami Lietuvos Respublikos administracinių bylų teisenos įstatymo nustatyta tvarka. 

